钦定古今图书集成/历象汇编/庶征典/第007卷 > 《明娄元礼田家五行》 > 《论云》
## 钦定古今图书集成/历象汇编/庶征典/第007卷 > 《明娄元礼田家五行》 > 《论云》

云行占晴雨。谚云：“云行东，雨无踪，车马通。云行西，马
溅泥，水没犁。云行南，雨潺潺，水涨潭。云行北，雨便足，
好晒谷。上风虽开，下风不散，主雨。”《谚》云：“上风皇，下风
隘，无蓑衣，莫出外。云若炮，车形起，主风起。”谚云：“西南
阵单过也落三寸。”言云阵起自西南者，雨必多，寻常
阴天，西南阵上亦雨。谚云：“太婆年八十八，勿曾见，东
南阵头发。”又云：“千岁老人不曾见东南阵头雨没子
田。”言云起自东南来者，绝无雨。凡雨阵自西北起者，
必云黑如泼墨，又必起作眉梁。陈主先大风而后雨，
终易晴。天河中有黑云生，谓之河作堰，又谓之黑猪
渡河。黑云对起，一路相接亘天，谓之女作桥。雨下阔
则又谓之合罗阵。皆主大雨立至，少顷必作满天阵，
名通界雨，言广阔普遍也。若是天阴之际，或作或止，
忽有雨作桥，则必有挂帆雨脚，又是雨脚将断之兆
也，不可一例而取。凡雨阵云疾如飞，或暴雨乍倾乍
止，其中必有神龙隐见。《易》曰云从龙是也。谚云：“旱年
只怕沿江挑，水年只怕北江红。”一云太湖晴。上文言：
亢旱之年，望雨如望“恩，才是四方远处云生阵起，或
自东引而西，自西而东，俗所谓排也。则此雨非但今
日不至，必每日如之，即是久旱之兆也。”此吴语也，故
指北江为太湖。若是晚霁，必兼西天，但晴无雨。谚云：
“西北赤，好晒麦，阴天卜晴。”谚云：“朝要头顶穿，暮要四
脚悬。”又云：“朝看东南，暮看西北。”谚云：“鱼鳞天不雨也
风颠。”此言细细如鱼鳞斑者，一云老鲤斑云障晒杀。
老和尚：此言满天云大片如鳞者，故云老鲤。往往试
验各有准，秋天云阴，若无风则无雨。冬天近晚忽有
老鲤斑云起，渐合成浓阴者，必无雨。名曰护霜天。谚
云：“识每护霜天不识每著子一夜眠。”